BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

OPĆINA KLADANJ

JAVNA USTANOVA MJEŠOVITA SREDNJA ŠKOLA

„MUSA ĆAZIM ĆATIĆ“

Broj :916-2 /20

Datum, 31. 08.2020. godine

Na osnovu člana 129. stav (2) Zakona o srednjem obrazovanju i odgoju („Službene novine TK“, broj: 10/20-prečišćeni tekst ) Odluke Školskog odbora o raspisivanju konkursa za izbor i imenovanje direktora Javne ustanove Mješovite srednje škole „Musa Ćazim Ćatić“ broj: 916 /20 od 13.08.2020. godine,

Javna ustanova Mješovita srednja škola „Musa Ćazim Ćatić“ Kladanj, raspisuje

K O N K U R S

za izbor i imenovanje direktora Javne ustanove Mješovite srednje škole „Musa Ćazim Ćatić“ Kladanj

1.Raspisuje se Konkurs za izbor i imenovanje direktora Javne ustanoveMješovita srednja škola

„Musa Ćazim Ćatić“ Kladanj na mandatni period od 4 (četiri) godine.

2**.** Direktor škole rukovodi školom i obavlja druge poslove u skladu sa članom 132. Zakonom o srednjem obrazovanju i odgoju („Sl. novine TK“, br.10/20- prečišćeni tekst) i drugim važećim propisima kojima su propisane nadležnosti direktora srednje škole koje imaju status javne ustanove, odnosno kojim je uređen sistem rukovođenja javnim ustanovama srednjeg obrazovanja na području Tuzlanskog kantona.

3**.**Kandidat za direktora škole dužan je ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX. (1) Ustava BiH,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole.

Kandidat za direktora škole, pored općih uslova dužan je ispunjavati sljedeće posebne uslove:

a) da posjeduje visoku stručnu spremu (VII stepen stručne spreme ili završen prvi ciklus visokog obrazovanja u četverogodišnjem trajanju ili ekvivalent i stručno zvanje u određenoj oblasti),

b) da ispunjava uslove za nastavnika ili pedagoga u skladu sa nastavnim planom i programom škole u kojoj konkuriše,

c) da ima najmanje pet godina radnog iskustva na poslovima nastavnika ili pedagoga škole poslije sticanja odgovarajuće stručne spreme,

d) da se ističe organizacionim sposobnostima,

e) da ima program rada i razvoja škole za period na koji se imenuje direktor,

f) da nije član izvršnih organa političkih partija,

g) da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,

h) da nema direktan finansijski ili drugi lični interes u školi u kojoj se kandiduje koji bi mogao dovesti do sukoba interesa sa njegovom dužnošću direktora,

i) da nije obavljao dužnost direktora škole dva puta u istoj školi u kojoj konkuriše za direktora,

j) da zbog svoje krivice nije bio razriješen dužnosti direktora neke od odgojno-obrazovnih ustanova.

4.(1) Za direktora škole ne može biti imenovano lice kod kojeg postoje smetnje za imenovanje propisane

članom 128. Zakona o srednjem obrazovanju i odgoju („ Sl. novine TK “, br. 10/20- prečišćeni tekst), odnosno lice:

1. koje je pravosnažno osuđivano za krivično djelo koje ga po članu 105. Stav ( 1 ) Zakona o srednjem obrazovanju i odgoju („ Sl. novine TK “, br. 10/20- prečišćeni tekst ) čini nepodobnim za rad sa djecom
2. na koje se odnosi član IX 1.Ustava Bosne i Hercegovine,
3. koje je član izvršnih organa političkih partija
4. koje ima direktan finansijski ili drugi lični interes u školi u kojoj se kandiduje koji bi mogao dovesti do sukoba interesa sa njegovom dužnošću direktora
5. kojem je u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
6. koje je pravosnažno osuđeno za neko od krivičnih djela iz člana 105.stav ( 1 ) Zakona o srednjem obrazovanju i odgoju („ Sl. novine TK “, br. 10/20- prečišćeni tekst ) ,koje je kažnjavano iz oblasti privrednog prestupa, kojem je izrečena zaštitna mjera zabrane vršenja poslova direktora, nastavnika ili pedagoga škole ili koje u mandatnom periodu stiče uslove za odlazak u penziju shodno odredbama Zakona o radu

g) koje je u školi u koju se kandiduje imenovan za direktora dva mandata.

h) koje je zbog svoje krivice bilo razriješeno dužnosti direktora neke od odgojno-obrazovnih ustanova u prethodne četiri godine

(2) Lice može biti imenovano za direktora škole više puta, ali ne više od dva uzastopna puna mandata. Imenovanje za vršioca dužnosti direktora tog ili drugog lica između dva mandata, odnosno razrješenje sa dužnosti direktora škole prije isteka vremena na koje je imenovan iz razloga propisanog članom 134.stav (1) tačka a) Zakona o srednjem obrazovanju i odgoju, ne prekida uzastopnost mandata u odnosu na lice koje se javlja kao kandidat za direktora škole.

5.Prilikom prijavljivanja na konkurs kandidat je dužan dostaviti sljedeću dokumentaciju:

a) prijavu na konkurs koja sadrži kraću biografiju,

b) uvjerenje o državljanstvu (original ili ovjerena kopija),

c) ovjerenu izjavu da se na njega ne odnosi član IX. (1) Ustava Bosna i Hercegovine,

d) ovjerenu izjavu da nije osuđivan za krivično djelo,

e) ovjerenu izjavu da nije pravosnažno osuđivan za krivično djelo koje ga po članu 105. stav (1) Zakona o srednjem obrazovanju i odgoju („Sl. novine TK“, br. 10/20 ) čini nepodobnim za rad sa djecom,

f) diplomu o stečenoj stručnoj spremi (original ili ovjerena kopija),

g) uvjerenje o položenom stručnom ispitu za samostalan rad na poslovima nastavnika ili pedagoga (original ili ovjerena kopija),

h) potvrdu/uvjerenje o posjedovanju najmanje pet godina radnog iskustva na poslovima nastavnika ili pedagoga škole poslije sticanja odgovarajuće stručne spreme (original ili ovjerena kopija),

i) program rada i razvoja škole za period na koji se imenuje direktor,

j) uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole, (original ili ovjerena kopija),

k) ovjerenu izjavu da nije član izvršnih organa političkih partija,

l) ovjerenu izjavu da mu u posljednje tri godine prije dana objavljivanja konkursa nije otkazan ugovor o radu zbog disciplinske odgovornosti ili u istom periodu izrečena disciplinska mjera otpusta iz državne službe,

m) ovjerenu izjavu da nema direktan finansijski ili drugi lični interes u JU Mješovita srednja škola

„ Musa Ćazim Ćatić “ Kladanj, koji bi mogao dovesti do sukoba interesa sa njegovom dužnošću direktora,

n) ovjerenu izjavu da u JU Mješovita srednja škola „ Musa Ćazim Ćatić “ Kladanj nije imenovan za direktora dva mandata.

o) ovjerenu izjavu da zbog svoje krivice nije razriješen dužnosti direktora neke od odgojno-obrazovnih ustanova i da u mandatnom periodu ne stiče uslove za odlazak u penziju.

U slučaju potrebe, na zahtjev škole, kandidati su dužni dostaviti i drugu dokumentaciju kojom dokazuju ispunjavanje potrebnih uslova za izbor i imenovanje na dužnost direktora škole.

Pod ovjerenom izjavom podrazumjeva se izjava ovjerena od strane nadležnog gradskog ili općinskog organa uprave, odnosno izjava ovjerena od strane notara.

Kandidat koji bude izabran za direktora škole dužan je prije stupanja na dužnost dostaviti uvjerenje nadležne zdravstvene ustanove da je zdravstveno sposoban za obavljanje poslova direktora škole ne starije od tri mjeseca i izjavu ovjerenu od strane nadležnog organa o odstupanju sa pozicije predsjednika ili člana školskog odbora ukoliko je u tom momentu obavljao navedenu dužnost.

6. Odluku o izboru i imenovanju direktora škole, nakon provedene konkursne procedure, donosi Školski odbor, uz prethodno pribavljeno stručno mišljenje Pedagoškog zavoda Tuzlanskog kantona i prethodnu saglasnost Ministarstva obrazovanja i nauke Tuzlanskog kantona, te vlastite ocjene dostavljenog programa rada i razvoja škole za period na koji se imenuje direktor.

Kriteriji po osnovu kojih Pedagoški zavod Tuzlanskog kanton daje stručno mišljenje, odnosno kriteriji po osnovu kojih Ministarstvo obrazovanja i nauke Tuzlanskog kantona daje prethodnu saglasnost propisani su tačkom IV i V Kriterija o utvrđivanju uslova na osnovu kojih se vrši izbor i imenovanje kandidata za direktora srednje škole čiji je osnivač Skupština Tuzlanskog kantona („Sl. novine TK“, br. 11/14).

O rezultatima konkursa kandidati će biti pismeno obaviješteni u roku od 8 dana od dana donošenja odluke o izboru i imenovanju direktora škole.

Odluka Školskog odbora o izboru i imenovanju direktora škole je konačna i protiv iste se ne može izjaviti žalba, ali se može pokrenuti sudski postupak.

7**.** Konkurs ostaje otvoren petnaest 15 dana od dana objavljivanja u dnevnom listu **„**Dnevni avaz**“.**

Prijave na konkurs, zajedno sa traženom dokumentacijom, kandidat dostavlja neposredno na protokol škole ili preporučenom poštom na adresu:JU Mješovita srednja škola „Musa Ćazim Ćatić“ul.Kladanjske brigade 88 a

75 280 Kladanj, sa naznakom „Prijava na Konkurs za izbor i imenovanje direktora JUMješovite srednje škole

„Musa Ćazim Ćatić“ - ne otvarati“.

8**.** Neblagovremene i nepotpune prijave se neće razmatrati